wickkiey/tamil-wikipedia-chunked huggingface dataset:
# குயின் ஆஃப் கேட்வே

## நடிகர்கள்

- பியோனா முடேசியாக மதீனா நல்வாங்கா
- ராபர்ட் காடெண்டேவாக டேவிட் ஓயெலோவோ
- நக்கு ஹாரியட்டாக லுபிடா நியாங்கோ
- முகாபி பிரையனாக மார்ட்டின் கபன்சா
- டாரின் "கே" கியாஸ் நைட்டாக, பியோனாவின் மூத்த சகோதரி
- இவானாக ரொனால்ட் செமகண்டா
- பெஞ்சமினாக ஈதன் நசாரியோ லுபேகா
- பியோனாவின் தோழி குளோரியாவாக நிகிதா பேர்ல் வாலிக்வாக
- ஜோசப்பாக எட்கர் கன்யிகே
- சாரா கடெண்டேவாக எஸ்தர் டெபாண்டேகே
- மிஸ்டர் பரும்பாவாக பீட்டர் ஒடேகே
- ஷகிராவாக ஷீபா கருங்கி
- ஜோனிட்டா பெவுலிரா-வாண்டேரா திருமதி கலி  
மாரிஸ் கிரியா மற்றும் என்டரே மிவைன் ஆகியோர் முறையே தியோ மற்றும் டெண்டோவாக துணை வேடங்களில் நடித்துள்ளனர். கிளாடிஸ் ஓயன்போட் மற்றும் ரெஹேமா நான்ஃபுகா ஆகியோர் முறையே கடைக்காரராகவும் செவிலியராகவும் சிறிய வேடங்களில் நடித்துள்ளனர்.  
கூடுதல் நடிகர்கள்  
- கடெண்டேவின் பாட்டியாக சாரா கிசாவுசி
- டெசாக ரிச்சர்ட் துவாங்கியே
- காபா வணிகராக ஜோயல் ஒகுயோ பிரின்ஸ்
- ரஷ்ய செஸ் அதிகாரியாக ரஸ்ஸல் சவாடியர்
- டினாஸ் ஸ்டாஃபோர்ட்
- ருவாபுஷேனி அதிகாரியாக ஆரோன் மொலோசி
- ஃபியோனா முடேசியாக கரினா நெல்
- செஸ் கூட்டமைப்பு செயலாளராக மேகி பெனடிக்ட்
# காலாக்னி ருத்ர உபநிடதம்

**காலாக்னி ருத்ர உபநிடதம்** (*Kalagni Rudra Upanishad*) , சமசுகிருத மொழியில் எழுதப்பட்ட இந்து சமயத்தின் சிறிய உபநிடதங்களில் ஒன்றான இது கிருஷ்ண யசுர் வேதத்துடன் இணைக்கப்பட்டுள்ளது. மேலும் 14 சைவ உபநிடதங்களில் ஒன்றாக வகைப் படுத்தப்பட்டுள்ளது.  
புனித சாம்பலை நெற்றியில் நீறாக அணியும் சைவ சமயத்தைச் சேர்ந்த சனகாதி முனிவர்களுக்கு உருத்ரனால் ( சிவன் ) இந்த உபநிடதம் உரைக்கப்பட்டது. "மூன்று சாம்பல் கோடுகளின்" உருவக முக்கியத்துவத்தை " பாரம்பரியம் அவற்றை மூன்று வேத நெருப்புகளின் கோடுகளாகவும், மூன்று எழுத்துகள் அடங்கிய ஓம் என்ற பிரணவ மந்திரமாகவும், முக்குணங்கள், மூன்று உலகங்கள், மூன்று ஆன்மாக்கள், மூன்று வேதங்கள் மற்றும் சிவனின் மூன்று அம்சங்களாகவும் பார்க்கிறது என்று ஜெர்மானிய இந்தியவியலாளர் பால் டியூசன் கூறுகிறார். இந்த உரை திருநீற்றைப் போற்றுகிறது. மேலும், தொடர்புடைய மந்திரங்கள் மற்றும் சடங்குகளுடன் உடலின் பல்வேறு பகுதிகளில் திருநீற்றைப் பயன்படுத்துவதற்கான செயல்முறையைப் பற்றி கூறுகிறது.  
இந்து சமயம், இந்திய வரலாறு மற்றும் கலாச்சாரத்தின் அறிஞர் கிளாஸ் குளோஸ்டர்மேயர் இந்த உபநிடதத்தை பஸ்மஜபால உபநிடதம், உருத்ராக்சஜபால உபநிடதம், பிருகஜபால உபநிடதம் மற்றும் அக்சமாலிகா உபநிடதம் போன்ற சைவ உபநிடதங்களுடன் வகைப்படுத்துகிறார்.
# காலாக்னி ருத்ர உபநிடதம்

## பெயர்க் காரணம்

காலாக்னி, அல்லது *காலா-அக்னி* என்றால் "நேரமாகிய நெருப்பு" என்று பொருள். உருத்திரன் என்பது உலகத்தையும் காலத்தையும் பிரதானமாக நகர்த்துபவர் மற்றும் அழிப்பவர் எனப் பொருள்.காலாக்னி-ருத்ர உபநிடதம் கொள்கைகளையும் நேரத்தையும் அதன் இடைவிடாத தெய்வீக வெளிப்பாடாகக் குறிக்கிறது. "இறுதியில் அனைத்து பிரபஞ்சமும் ஒன்றாக கூடுகிறது" என கிரம்ரிஷ் கூறுகிறார். காலாக்னி-ருத்ரம் என்பது சிவனின் அடைமொழியாகும். இது நெருப்பிலிருந்து அனைத்தையும் - தேவர்கள், மனிதர்கள் மற்றும் அசுரர்கள் - உருவாக்கி, பின்னர் அனைத்தையும் எரித்து சாம்பலாக்கிய பைரவருடன் தொடர்புடையது.  
மற்ற சைவ உபநிடதங்களைப் போலவே, சிவபெருமானின் இந்து சமய கருத்தான இறுதி உண்மையான பிரம்மமத்தை ஒத்ததாக அடையாளப்படுத்தப்படுவதை முன்னிறுத்துகிறது. இது உபநிடதத் தொகுப்பின் ஒரு பகுதியாகும். இது சுவேதாசுவதர உபநிடதத்தில் தொடங்கி, வேதாந்தத்தின் கோட்பாட்டையும், இரட்சிப்பின் வழிமுறையாக யோகப் பயிற்சியையும் ஒன்றாகக் கற்பிக்கிறது. சிவன் ஆன்மவாக உள்ளே இருக்கிறார். இந்த சிவனை உணர்ந்துகொள்வது எல்லையற்ற அமைதிக்கான வழிமுறையாகும். மேலும் "நெருப்பு, சாம்பல் மற்றும் எஞ்சியவற்றை" உற்பத்தி செய்யும் சடங்கு, பின்னர் நெற்றியில் சாம்பலைப் பூசிக்கொள்வது ஆன்மீக சாரத்தின் நிலையான நினைவூட்டலாகும்.  
நெற்றியில் உள்ள சாம்பல் கோடுகள் திரிபுந்திரம் அல்லது திலகம் அல்லது புந்த்ரம் என்று அழைக்கப்படுகிறது.
# காலாக்னி ருத்ர உபநிடதம்

## உள்ளடக்கம்

ஒரு பாரம்பரிய அழைப்பிற்குப் பிறகு, சனத்குமார முனிவர் காலாக்னி உருத்திரனிடம் திருநீற்றின் பயன்பாட்டை விளக்குமாறும், அதில் பயன்படுத்தப்படும் பொருளின் விவரக்குறிப்புகள், அதை தயாரிப்பதற்கான செயல்முறை குறித்தும், அதை வாங்க வேண்டிய இடம் மற்றும் அதன் நன்மைகள் பற்றியும் தனக்கு தெளிவுபடுத்துமாறு கேட்டுக்கொள்கிறார்.  
அத்தியாயம் 2ல் உள்ள மூன்று வரிகளை பல்வேறு மும்மூர்த்திகளாக விளக்குகிறது: புனித நெருப்புகள், ஓம், குணங்கள், உலகங்கள், ஆன்மாவின் வகைகள், சக்திகள், வேதங்கள், வேத பானமான சோம பாணத்தை பிரித்தெடுக்கும் நேரம் மற்றும் மகேஸ்வரனைக் குறிக்கிறது.  
காலாக்னி ருத்ர உபநிடதம், மனித வாழ்வின் பிரம்மச்சர்யம், கிரகஸ்தம், வானப்பிரஸ்தம் மற்றும் சந்நியாசம் போன்ற நான்கு நிலைகளில் ஏதேனும் ஒரு நபரால் நீறணிவதால் ஏற்படும் நன்மைகளைப் போற்றுகிறது. திருநீறணிவதால் அனைத்து பாவங்களிலிருந்தும் ஒருவனை விடுவிக்கப்படுகிறான். இதை பூசுவதன் மூலம், ஒருவர் அனைத்து புண்ணிய ஆறுகளிலும் குளித்தர்களுக்கும், ஸ்ரீருத்ர துதியை ஓதுவதில் முழு நேரத்தையும் செலவிடுபவருக்கும் சமமாகிறார் . மகிழ்ச்சியான மற்றும் திருப்தியான வாழ்க்கை வாழ்ந்த பிறகு, அவர் இறந்த பிறகு சிவனுடன் ஒன்றாகிவிடுகிறார். மறுபிறப்பை எடுப்பதில்லை.
# காலாக்னி ருத்ர உபநிடதம்

## மேலும் பார்க்கவும்

- அதர்வசிரசு உபநிடதம்
- அதர்வசிகா உபநிடதம்
- மகாநாராயண உபநிடதம்
- திரிபுர உபநிடதம்
# பஸ்மஜபால உபநிடதம்

**பஸ்மஜபால உபநிடதம்** (*Bhasmajabala Upanishad*) சமசுகிருத மொழியில் எழுதப்பட்ட இந்து சமயத்தின் சிறிய சைவ உபநிடதங்களில் ஒன்றாகும். இது அதர்வண வேதத்துடன் தொடர்புடையது.  
பிருகஜபால உபநிடதம் மற்றும் அக்சமாலிகா உபநிடதம் போன்றவைகளைப் போலவே இதுவும் விபூதி (பஸ்மம்-புனித சாம்பல்) , உருத்ராட்ச மணிகளை அடையாளங்களாகவும் உடல் கலைக்காகவும் விவரிக்கிறது. சாம்பல் மற்றும் மணிகள் எவ்வாறு உற்பத்தி செய்யப்பட வேண்டும், உடலில் அதன் பயன்பாடு ஆகியவற்றை உரை விவரிக்கிறது. புனித நகரமான வாரணாசி மற்றும் அங்குள்ள் காசி விசுவநாதர் கோயிலின் முக்கியத்துவம் உரையில் குறிப்பிடப்பட்டுள்ளது.  
இந்து சமயம், இந்திய வரலாறு மற்றும் கலாச்சாரத்தின் அறிஞர் கிளாஸ் குளோஸ்டர்மேயர் இந்த உபநிடதத்தை உருத்ராக்சஜபால உபநிடதம், பிருகஜபால உபநிடதம் மற்றும் அக்சமாலிகா உபநிடதம், காலாக்னி ருத்ர உபநிடதம் போன்ற சைவ உபநிடதங்களுடன் ஆகியவற்றுடன் சைவ மதத்தில் உள்ள சடங்குகள் மற்றும் வழிபாட்டு பொருள்களின் அடையாளத்தை விளக்கும் சைவ நூல்களாக வகைப்படுத்துகிறார்.
# பஸ்மஜபால உபநிடதம்

## வரலாறு

இந்த உரையை உருவாக்கிய தேதி மற்றும் ஆசிரியர் பற்றி தெரியவில்லை. பெரும்பாலான குறுங்குழுவாத உபநிடதங்களைப் போலவே, இந்த உரை இடைக்காலத்தின் பிற்பகுதியில், 12 ஆம் நூற்றாண்டுக்குப் பிந்தைய கால உபநிடதமாக இருக்கலாம். மேலும் இது முகலாய இளவரசன் தாரா சிக்கோவால் வெளியிடப்பட்ட 50 முக்கியமான இந்து உபநிடதங்களின் 17 ஆம் நூற்றாண்டின் தொகுப்பின் ஒரு பகுதியாகவோ அல்லது 18 ஆம் நூற்றாண்டின் தொகுப்பின் ஒரு பகுதியாகவோ இல்லை. வட இந்தியாவில் 52 பிரபலமான உபநிடதங்கள் ஆங்கிலேய மொழியியலாளர் கோல்ப்ரூக்கால் வெளியிடப்பட்டன. அல்லது நாராயணாவின் தென்னிந்தியாவில் பிரபலமான உபநிடதங்களின் *பிப்லியோதேகா இண்டிகா* தொகுப்பிலும் இடம்பெறவில்லை.  
நவீன யுகத்தில் உள்ள முக்திகாவின்]] 108 உபநிடதங்களின் தெலுங்கு மொழித் தொகுப்பில், இராமனால் அனுமனுக்கு விவரிக்கப்பட்டது. இது வரிசை எண் 87 இல் பட்டியலிடப்பட்டுள்ளது.  
இது தொடர்பான சைவ உபநிடதங்களின் கையெழுத்துப் பிரதிகள் மற்றும் தொடர்புடைய சைவ உபநிடதங்கள், வட இந்தியா மற்றும் தென்னிந்தியாவில் வெவ்வேறு பதிப்புகளில் உள்ளன. உள்ளடக்கத்தில் வேறுபாடுகள், பகுதிகள் எவ்வாறு அமைக்கப்பட்டன மற்றும் நீளம், கிரந்த மற்றும் தேவநாகரி பனை ஓலை கையெழுத்துப் பிரதிகளில் உள்ளன.  
பஸ்மஜபால உபநிடதம் இரண்டு பகுதிகளாக வழங்கப்படுகிறது. முதல் பகுதி, 17 வசனங்களுடன், பூசுந்த ஜபாலனால் விளக்கப்பட்டது, சாம்பல் மற்றும் அதனை பூசும் செயல்முறையை பரிந்துரைக்கிறது. இரண்டாவது பகுதி, 52 வசனங்களுடன், பூசுந்த ஜபாலனுக்கும் சிவனுக்கும் இடையேயான உரையாடலைக் கூறுகிறது. இது வழிபட வேண்டிய கடவுள்கள் மற்றும் வழிபாட்டிற்கான வழிமுறைகள் பற்றிய விவரங்களைக் கூறுகிறது.
# பஸ்மஜபால உபநிடதம்

## உள்ளடக்கம்

முதல் பிரிவில், முனிவர் பூசுந்த ஜபாலன் (ஜபாலி முனிவரின் வழித்தோன்றல் ) சிவனின் இருப்பிடமான கயிலை மலைக்குச் சென்று, அவருக்கு வணக்கம் செலுத்துகிறார். சிவனின் உருவப்படம் ஓம் , மூன்று கண்கள், புலித்தோல் அணிந்திருப்பது, ஒரு மிருகத்தின் மேல் அமர்ந்திருப்பதாக விவரிக்கப்படுகிறது. அவரது உடல் முழுவதும் திருநீறு<nowiki/>பூசப்பட்டிருக்கும். மேலும் அவர் நெற்றியிலும் திரிபுந்திரத்தை அணிந்திருப்பார்.  
தினமும் மூன்று முறை (காலை, மதியம் மற்றும் மாலை) உடலில் இதனை பூச வேண்டும். *அபஹ்புனுந்து* மந்திரத்தை உச்சரிப்பதன் மூலம் திருநீறுடன் புனிதப்படுத்தப்பட்ட தண்ணீரையும் ஒரு பகுதி குடிக்க வேண்டும். மனித வாழ்வின் பிரம்மச்சர்யம், கிரகஸ்தம், வானப்பிரஸ்தம் மற்றும் சந்நியாசம் போன்ற நான்கு நிலைகளில் ஏதேனும் ஒரு நபரால் நீறணிவதால் ஏற்படும் நன்மைகளைப் போற்றுகிறது.
# பஸ்மஜபால உபநிடதம்

## உள்ளடக்கம்

### புனித நகரமான வாரணாசி

யோக தியான வடிவமான சிவனை உணர இயலாதவர்கள் வாரணாசிக்கு சென்று அங்கு வாழ வேண்டும் என்று உபநிடதம் வலியுறுத்துகிறது. புனித நகரமான வாரணாசி (காசி) சிவனின் திரிசூலத்தில் இருப்பதாகவும், அங்கு இறப்பவர் அவருடைய பாகமாக மாறுவதாகவும் உரை கூறுகிறது. காசி விசுவநாதர் கோயிலில் உள்ள சோதிர்லிங்கம் உட்பட வாரணாசியில் உள்ள ஐந்து புனித இடங்கள் உரையில் குறிப்பிடப்பட்டுள்ளன. பழங்கால ஜபால உபநிடதத்தைப் போலவே, வாரணாசியில் இறப்பவர்களுக்கு இறப்பதற்கு சில நிமிடங்களுக்கு முன்பு சிவனால் உபதேசிக்கப்பட்ட தாரக மந்திரத்தை உபதேசிக்கிறார்கள். இதனால் அவர்கள் முக்தி அடைகிறார்கள் என்று இந்த உரை வலியுறுத்துகிறது. உபநிடதத்தில் சிவனை வழிபடுவதற்கான இறுதி இடமாக வாரணாசி விவரிக்கப்படுகிறது.
# செம்பூர்ணா மாவட்டம்

**செம்பூர்ணா மாவட்டம்**; (மலாய்: *Daerah Semporna*; ஆங்கிலம்: *Semporna District*) என்பது மலேசியா, சபா மாநிலம், தாவாவ் பிரிவில் உள்ள ஒரு நிர்வாக மாவட்டம் ஆகும். இந்த செம்பூர்ணா மாவட்டத்தின் தலைநகரம் செம்பூர்ணா நகரம் (*Semporna Town*).  
மலேசியாவின் தலைநகரான கோலாலம்பூரில் இருந்து சுமார் 1,883 கி.மீ. (1,149மைல்) தொலைவிலும்; சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 531 கி.மீ. (330மைல்) தொலைவிலும் இந்த மாவட்டம் அமைந்துள்ளது. 2020-ஆம் ஆண்டு மலேசிய மக்கள் தொகைக் கணக்கெடுப்பின்படி செம்பூர்ணா மாவட்டத்தில் 166,587 மக்கள் வசிக்கின்றனர்.
# செம்பூர்ணா மாவட்டம்

## பொது

**சபா** மாநிலத்தின் தாவாவ் பிரிவில் உள்ள மாவட்டங்கள்:  
- கலாபாக்கான் மாவட்டம் (*Kalabakan District*)
- கூனாக் மாவட்டம் (*Kunak District*)
- லகாட் டத்து மாவட்டம் (*Lahad Datu District*)
- செம்பூர்ணா மாவட்டம் (*Semporna District*)
- தாவாவ் மாவட்டம் (*Tawau District*)
# செம்பூர்ணா மாவட்டம்

## வரலாறு

பிரித்தானிய வடக்கு போர்னியோ நிறுவனம் (*British North Borneo Chartered Company*), சண்டாக்கான் நகரை நிறுவிய உடனேயே செம்பூர்ணா நகரம் நிறுவப்பட்டது. ஆரம்பத்தில் சீன வர்த்தகர்கள் குடியேறினர். பெரும்பாலானவர்கள் சூலு சுல்தானகத்தின் மீதான எசுப்பானிய தாக்குதல்களில் (*Spanish attacks on the Sulu Sultanate*) இருந்து தப்பி வந்தவர்கள்.  
1887 மே 10-ஆம் தேதி அதிகாரப் பூர்வமாக நிறுவப் பட்டது. இந்த இடத்தின் பெயர் முதலில் தோங் ராலுன் (*Tong Talun*) என்று இருந்தது. பின்னரே செம்பூர்ணா என்று பெயர் மாற்றம் செய்யப்பட்டது. செம்பூர்ணா என்றால் பஜாவு (Bajau) மொழியில் ஓய்வுக்கான இடம் (*place of rest*). என்று பொருள்.  
19-ஆம் நூற்றாண்டில் பிலிப்பீன்சு நாட்டை ஆட்சி செய்த எசுப்பானியர்களின் ஆதிக்கத்தின் கீழ் செம்பூர்ணா மாவட்டம் இருந்ததால், இங்கு இன்னும் சபகானோ எனும் எசுப்பானிய மொழி பேசப்படுகிறது.
# செம்பூர்ணா மாவட்டம்

## செம்பூர்ணா நகரம்

செம்பூர்ணா நகரம், செம்பூர்ணா தீபகற்பத்தின் (*Semporna Peninsula*) முனையில், டார்வல் விரிகுடாவின் (*Darvel Bay*) தெற்குப் பகுதியில் அமைந்துள்ளது. தண்டுவோ (*Tanduo*) என்ற கிராமத்தில் இருந்து சுமார் 150 கிலோமீட்டர் தூரத்தில் செம்பூர்ணா நகரம் உள்ளது. இந்த நகரப் பகுதிக்குச் சொந்தமாக 40-க்கும் மேற்பட்ட தீவுகள் உள்ளன.  
இவற்றில் சிபாடான் தீவுகள் (*Sipadan Island*), மட்டாகிங், மாபுல், கப்பலாய் போன்ற பிரபலமான சுற்றுலாத் தீவுகளும் அடங்குகின்றன. செம்பூர்ணா நகரம், சிபாடான் தீவுகளுக்கு பயணிப்பதற்கான முக்கிய தொடக்கப் புள்ளியாகவும் உள்ளது.
# மயிலாவரம் சட்டமன்றத் தொகுதி

**மயிலவரம் சட்டமன்றத் தொகுதி** (*Mylavaram Assembly constituency*) என்பது இந்தியாவின் ஆந்திரப் பிரதேசத்தின் என். டி. ஆர். மாவட்டத்தில் உள்ள ஒரு மாநில சட்டமன்றத் தொகுதி ஆகும்.''' 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சி வேட்பாளராகப் போட்டியிட்ட வசந்த வெங்கட கிருஷ்ண பிரசாத் வெற்றி பெற்று இத்தொகுதியின் தற்போதைய சட்டமன்ற உறுப்பினராக உள்ளார். மார்ச்சு 2019 நிலவரப்படி, இத்தொகுதியில் மொத்தம் 284217 வாக்காளர்கள் உள்ளனர்.
# மயிலாவரம் சட்டமன்றத் தொகுதி

## மண்டல்

இப்ராகிம்பட்டினம், ஜி. கொண்டூரு, மைலாவரம் மற்றும் ரெட்டிகுடம் மண்டலங்கள். விஜயவாடா (கிராமப்புற) மண்டல் (பகுதி).
# மயிலாவரம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2019 | வசந்தா வெங்கட கிருஷ்ண பிரசாத் | ஒய். எஸ். ஆர். காங்கிரஸ் கட்சி |
| 2014 | தேவிநேனி உமா மகேஸ்வர ராவ் | தெலுங்கு தேசம் |
| 2009 |  |  |
| 2004 | சனமோலு வெங்கட ராவ் | இந்திய தேசிய காங்கிரசு |
| 1999 | வட்டே சோபநாத்ரீஸ்வர ராவ் | தெலுங்கு தேசம் |
| 1994 | ஜெஸ்தா ரமேஷ் பாபு |  |
| 1989 | கோமதி பாஸ்கர ராவ் | இந்திய தேசிய காங்கிரசு |
| 1985 | சனமோலு வெங்கட ராவ் |  |
| 1983 | நிம்மகத்தா சத்தியநாராயணா | தெலுங்கு தேசம் |
| 1978 | சனமோலு வெங்கட ராவ் | இந்திய தேசிய காங்கிரசு |
| 1972 |  |  |
| 1967 |  |  |
| 1962 | வெள்ளங்கி விஸ்வேஸ்வர ராவ் | இந்தியப் பொதுவுடைமைக் கட்சி |
| 1955 | } |  |
# பெரிய புத்தர் சிலை, புத்த கயா

**பெரிய புத்தர் சிலை** (*'Great Buddha statue*), இந்தியாவின் பிகார் மாநிலத்தின் கயா மாவட்டத்தில் உள்ள புத்தகயை நகரத்தில் அமைந்துள்ளது இது கௌதம புத்தர் தியானத்தில் தாமரையில் அமர்ந்த நிலையில் திறந்த வெளியில் அமைந்த இந்த கல் சிலை உயரம் கொண்டது. இதன் மொத்த கட்டுமான உயரம் கொண்டது. கௌதம புத்தர் சிலையின் உயரம் மற்றும் அகலம் ஆகும்.  
இதனை நிறுவிய சிற்பி தமிழகத்தைச் சேர்ந்த வை. கணபதி சிற்பி ஆவார். இக்கட்டுமானத்தை நிறுவ மணற்கல் மற்றும் செம்கருங்கற்கல், 12,000 கல் தச்சர்களைக் கொண்டு 7 ஆண்டுகள் காலம் ஆனது. இச்சிலையின் உட்புறத்தில் கால் முதல் நெஞ்சு வரை செல்லும் சுருள் வடிவ படிக்கட்டுக்கள் அமைக்கப்பட்டுள்ளது. சிலையின் உட்புறத்தில் கௌதம புத்தரின் 16,300 செப்புச் சிற்பங்கள் நிறுவப்பட்டுள்ளது. இந்த பெரும் புத்தர் சிலை ஜப்பானிய டைய்ஜொக்கியா பௌத்தக் கோயில் வளாகத்தில் திறந்த வெளியில் அமைந்துள்ளது. இச்சிலையின் இருபுறத்திலும் புத்தரின் 10 சீடர்களின் சிற்பங்கள் வரிசைக்கு ஐந்து வீதம் நிறுவப்பட்டுள்ளது.  
இந்தியாவில் உயரமான இச்சிலை 18 நவம்பர் 1989 அன்று 14வது தலாய் லாமா திறந்து வைத்தார்.இதன் அடிக்கல் நாட்டு விழா 1982ம் ஆண்டில் நடைபெற்றது.
# நந்திகாம சட்டமன்றத் தொகுதி

**நந்திகாம சட்டமன்றத் தொகுதி** (*Nandigama Assembly constituency*) என்பது இந்தியாவின் ஆந்திரப் பிரதேசத்தின் என். டி. ஆர். மாவட்டத்தில் உள்ள ஒரு பட்டியல் சாதியினருக்கு ஒதுக்கப்பட்ட மாநில சட்டமன்றத் தொகுதியாகும். விஜயவாடா மேற்கு, விஜயவாடா மத்திய, விஜயவாடா கிழக்கு, மயிலாவரம், திருவூரு மற்றும் ஜக்கையாபேட்டா ஆகியவற்றுடன் விஜயவாடா மக்களவைத் தொகுதியின் சட்டமன்றப் பிரிவுகளில் இதுவும் ஒன்றாகும். மொண்டிடோகா ஜெகன் மோகன ராவ் 2019ஆம் ஆண்டு நடைபெற்ற ஆந்திரப் பிரதேச சட்டப் பேரவைத் தேர்தலில் ஒய். எஸ். ஆர். காங்கிரஸ் கட்சியின் வேட்பாளராகப் போட்டியிட்டு வெற்றி பெற்று இத்தொகுதியின் தற்போதைய சட்டமன்ற உறுப்பினராக உள்ளார். மார்ச்சு 2019 நிலவரப்படி இத்தொகுதியில் மொத்தம் 195,011 வாக்காளர்கள் உள்ளனர்.
# நந்திகாம சட்டமன்றத் தொகுதி

## மண்டலங்கள்

சட்டமன்றத் தொகுதியை உருவாக்கும் நான்கு மண்டலங்கள்:  
**வீருள்ளபாடு**  
| நந்திகாமம் (பகுதி) | } |
| --- | --- |
# நந்திகாம சட்டமன்றத் தொகுதி

## நந்திகாமம் சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2019 | மொண்டிடோகா ஜெகன்மோகன் ராவ் | ஒய். எஸ். ஆர். காங்கிரஸ் கட்சி |
| 2014
(இடைத்தேர்தல்) | தங்கிரலா சௌமியா | தெலுங்கு தேசம் |
| 2014 | தங்கிரால பிரபாகர ராவ் | தெலுங்கு தேசம் |
| 2009 | தெலுங்கு தேசம் |  |
| 2004 | தேவிநேனி உமா மகேஸ்வர ராவ் | தெலுங்கு தேசம் |
| 1999 | தெலுங்கு தேசம் |  |
| 1994 | தேவிநேனி வெங்கட ரமணா | தெலுங்கு தேசம் |
| 1989 | முக்காபட்டி வெங்கடேஸ்வர ராவ் | இந்திய தேசிய காங்கிரசு |
| 1985 | வசந்த நாகேஸ்வர ராவ் | ஒய். எஸ். ஆர். காங்கிரஸ் கட்சி |
| 1983 | ஒய். எஸ். ஆர். காங்கிரஸ் கட்சி |  |
| 1978 | முக்காபட்டி வெங்கடேஸ்வர ராவ் | ஜனதா கட்சி |
| 1972 | வசந்த நாகேஸ்வர ராவ் | இந்திய தேசிய காங்கிரசு |
| 1967 | அடுசுமல்லி சூர்யநாராயண ராவ் | இந்திய தேசிய காங்கிரசு |
| 1962 | பில்லாமரி வெங்கடேஸ்வரலு | இந்தியப் பொதுவுடைமைக் கட்சி |
| 1955 | இந்தியப் பொதுவுடைமைக் கட்சி | } |
# சத்தீசுகர் ஜனதா காங்கிரசு

**ஜனதா காங்கிரசு சத்தீஸ்கர்** (*Janta Congress Chhattisgarh*) (அல்லது **சத்தீசுகர் ஜனதா காங்கிரசு**) என்பது இந்திய மாநிலமான சத்தீசுகரில் உள்ள ஒரு அரசியல் கட்சியாகும். கட்சி விரோத நடவடிக்கைகள் மற்றும் அந்தகர் இடைத்தேர்தல் பிரச்சனைகளால் இந்தியத் தேசிய காங்கிரசிலிருந்து ஜோகி மற்றும் அவரது மகன் அமித் ஆகியோர் நீக்கப்பட்ட , முன்னாள் முதல்வர் அஜித் ஜோகியால் இக்கட்சி நிறுவப்பட்டது. அமித் ஜோகி ஆறு ஆண்டுகளுக்குக் காங்கிரசிலிருந்து வெளியேற்றப்பட்டார்.  
கபீர்தாம் மாவட்டத்தின் தாதாபூர் கிராமத்தில் கட்சியைத் தொடங்கிய அஜித் ஜோகி, சத்தீசுகர் முதல்வர் ரமன் சிங்கிற்கு நேரடியாகச் சவால் விடுத்தார்.
# சத்தீசுகர் ஜனதா காங்கிரசு

## சத்தீசுகர் சட்டசபை தேர்தல் 2018

2018ஆம் ஆண்டு நடைபெற்ற சத்தீசுகர் சட்டப் பேரவைத் தேர்தலில் ஜனதா காங்கிரசு சத்தீசுகரும்பகுஜன் சமாஜ் கட்சியும் இணைந்து போட்டியிட முடிவு செய்தன. இதன்படி ஜகாச 55 இடங்களிலும், பஜக 35 இடங்களிலும் போட்டியிட்டன. இந்த கூட்டணியின் முதல்வர் வேட்பாளராக அஜித் ஜோகியை அறிவித்தது. பின்னர் இந்த கூட்டணிக்கு இந்தியப் பொதுவுடைமைக் கட்சியும் ஆதரவு அளித்தது. இக்கூட்டணி மாநிலத்தின் இரு முக்கிய கட்சிகளான பாரதிய ஜனதா கட்சி மற்றும் இந்தியத் தேசிய காங்கிரசு ஆகியவற்றின் கொள்கைகளைக் கடுமையாகக் கண்டித்து சத்தீசுகர் மக்களுக்கு ஒரு மூன்றாவது முன்னணி வடிவத்தில் ஒரு புதிய தளத்தை வழங்கியது. பத்திர காகிதத்தில் தேர்தல் அறிக்கையை வெளியிட்ட அஜித் ஜோகி, "வாக்குறுதிகள் நிறைவேற்றப்படாவிட்டால் சிறைக்குச் செல்லவும் தயார்" என்று கூறினார். இருப்பினும் ஜகாச 5 இடங்களையும், இதன் கூட்டணிக் கட்சியான பஜக 2 இடங்களையும் மட்டுமே வெல்ல முடிந்தது.
# தாவாவ் மாவட்டம்

**தாவாவ் மாவட்டம்**; (மலாய்: *Daerah Tawau*; ஆங்கிலம்: *Tawau District*) என்பது மலேசியா, சபா மாநிலம், தாவாவ் பிரிவில் உள்ள ஒரு நிர்வாக மாவட்டம் ஆகும். இந்த செம்பூர்ணா மாவட்டத்தின் தலைநகரம் தாவாவ் நகரம் (*Tawau Town*).  
மலேசியாவின் தலைநகரான கோலாலம்பூரில் இருந்து சுமார் 1,832 கி.மீ. (989மைல்) தொலைவிலும்; சபா மாநிலத்தின் தலைநகரமான கோத்தா கினபாலு மாநகரத்தில் இருந்து சுமார் 452 கி.மீ. (280மைல்) தொலைவிலும் இந்த மாவட்டம் அமைந்துள்ளது. 2010-ஆம் ஆண்டு மலேசிய மக்கள் தொகைக் கணக்கெடுப்பின்படி தாவாவ் மாவட்டத்தின் மக்கள் தொகை 397,673.
# தாவாவ் மாவட்டம்

## பொது

**சபா** மாநிலத்தின் தாவாவ் பிரிவில் உள்ள மாவட்டங்கள்:  
- கலாபாக்கான் மாவட்டம் (*Kalabakan District*)
- கூனாக் மாவட்டம் (*Kunak District*)
- லகாட் டத்து மாவட்டம் (*Lahad Datu District*)
- செம்பூர்ணா மாவட்டம் (*Semporna District*)
- தாவாவ் மாவட்டம் (*Tawau District*)
# தாவாவ் மாவட்டம்

## வரலாறு

1890-களில் தாவாவ் பகுதியில் அதிகமாக மக்கள் வசிக்கவில்லை. ஏறக்குறைய 200 பேர் மட்டுமே வசித்தனர். பெரும்பாலும் இவர்கள் பாலுங்கான், தாவி-தாவி இனத்தைச் சேர்ந்த பூர்வீக மக்கள். கலிமந்தான் பகுதியை டச்சுக்காரர்கள் ஆட்சி செய்யத் தொடங்கியதும், அவர்களிடம் இருந்து தப்பித்து வந்தவர்கள்தான் அந்தப் பூர்வீக மக்களாகும். அப்போது தாவாவ் ஒரு சிறிய கிராமமாக இருந்தது.  
1898-இல் சீனர்கள் தாவாவ் கிராமத்தில் குடியேறினர். பின்னர், அங்கு ஒரு சீனக் குடியேற்றப் பகுதி உருவானது. வேளாண்மைத் துறைக்கு மிகச் சிறந்த நில அமைப்பு அங்கே அமைந்து விட்டதால், 1930-களில் தாவாவ் நகரம் துரிதமான வளர்ச்சியைக் கண்டது. 1931-இல் அதன் மக்கள்தொகை 1980-ஆக உயர்ந்தது.
# தாவாவ் மாவட்டம்

## வரலாறு

### குகாரா குபோத்தா தோட்டங்கள்

1900-ஆம் ஆண்டுகளில், தாவாவ் மாவட்டத்தில் குகாரா தோட்டம், குபோத்தா தோட்டம் எனும் பெரும் தோட்டங்கள் உருவாக்கப்பட்டன. அந்தத் தோட்டங்களில் ரப்பர், சணல், தென்னை போன்றவை பயிர் செய்யப்பட்டன. தாவாவ் நகரத்தை முதலாம் உலகப்போர் பெரிதாகப் பாதிக்கவில்லை. இருப்பினும், உலகப் பொருளாதார மந்தநிலையின் தாக்கம் இருக்கவே செய்தது.  
அந்தச் சமயத்தில் அரசாங்கத்தின் நிர்வாக மையமாகவும் வணிக மையமாகவும் சண்டக்கான் விளங்கியது. தாவாவ் சிறிய நகரமாக இருந்தாலும், சண்டக்கான் நகரைக் காட்டிலும் நன்கு செழிப்புற்று விளங்கியது.
# தாவாவ் மாவட்டம்

## வரலாறு

### மான் சியோங் தெரு

தாவாவ் நகரத்தில், 1930-களில், ஏறக்குறைய 60 கடைவீடுகள் இருந்தன. அனைத்தும் மரத்தில் கட்டப்பட்ட கட்டடங்கள். தாவாவ் நகரில் அப்போது இருந்த டன்லப் தெரு (*Dunlop Street*), மான் சியோங் தெரு (*Man Cheong Street*) எனும் இரண்டே இரண்டு தெருக்களில் அந்தக் கட்டடங்கள் இருந்தன.  
அந்தக் காலகட்டத்தில் ஏ.ஆர்.டன்லப் (*A.R. Dunlop*) என்பவர், தாவாவ் மாவட்டத்தின் பிரித்தானிய அதிகாரியாக இருந்தார். அவர் நினைவாக டன்லப் தெருவிற்கு அவருடைய பெயர் வைக்கப்பட்டது.  
மான் சியோங் (*Man Cheong*) என்பது தாவாவ் நகரில் புகழ் பெற்ற ஒரு காபிக் கடை ஆகும். அந்தக் கடை இன்னும் டன்லப் தெருவில் இருக்கிறது. சில தங்கும் விடுதிகளும் இருக்கின்றன. தாவாவ் நகரில் இருக்கும் பெரும்பாலான கடைகள் சீனர்களுக்குச் சொந்தமானவையாக இருக்கின்றன.
# தாவாவ் மாவட்டம்

## வரலாறு

### மணிலா வானொலி நிலையம்

தாவாவ் நகரத்தின் காப்பித்தான் சீனாவாக இசுடீபன் தான் என்பவர் இருந்தார். பின்னர், இவர் ஜப்பானியர்களால் கொல்லப்பட்டார். அந்தக் கட்டத்தில் போக்குவரத்து, அஞ்சல் தொடர்புகள் மிகவும் பின் தங்கிய நிலையில் இருந்தன.  
தாவாவ் நகரத்தில் இருந்து சண்டாக்கான் நகருக்கு ஒரு கடிதத்தை அனுப்பினால், அது போய்ச் சேர ஒன்பது நாட்களுக்கும் மேலாகும். சிங்கப்பூருக்குப் போய்ச் சேர பத்தொன்பது நாட்கள் பிடிக்கும். அஞ்சல் வழியாகச் செய்திகள் வந்து சேருவதற்கு கால தாமதமானதால், உலகச் செய்திகளைத் தெரிந்து கொள்ள தாவாவ் மக்கள் பெரும்பாலும் வானொலியை நம்பி இருந்தனர்.  
அந்தக் காலக் கட்டத்தில் ஐரோப்பாவிலும், சீனாவிலும் போர்கள் நடந்து கொண்டிருந்தன. ஒரு சிலர் மட்டுமே வானொலியைப் பயன்படுத்தும் வசதிகளைப் பெற்று இருந்தனர். மணிலா வானொலி நிலையம்தான் அவர்களின் முக்கியத் தேர்வாக இருந்தது.
# தாவாவ் மாவட்டம்

## வரலாறு

### வட ஆத்திரேலிய இராணுவப்படை

ஏறக்குறைய மூன்றரை ஆண்டுகாலம் தாவாவ், ஜப்பானியர்களின் ஆட்சியில் இருந்தது. இரண்டாம் உலகப் போரின் போது தாவாவ் மட்டும் அல்ல, போர்னியோ தீவு முழுவதுமே சப்பானியர்களின் பிடியில் இருந்தது.  
1945 சூன் 10-ஆம் தேதி, லபுவான் தீவில் தரையிறங்கிய வடக்கு ஆத்திரேலிய இராணுவப் படையினர், போர்னியோவை சப்பானியர்களிடம் இருந்து மீட்பு செய்தனர். போர்ச் சேதங்களினால் தாவாவ் மிகுதியாகப் பாதிப்பு அடைந்து இருந்தது.  
இரண்டாம் உலகப் போருக்கு பின்னர் தாவாவ் நகரை நிர்வாகம் செய்து வந்த பிரித்தானிய வடக்கு போர்னியோ நிறுவனம், மறு சீரமைப்பு செய்வதில் தீவிரமான கவனம் செலுத்தியது. 1963-ஆம் ஆண்டு, பிரித்தானிய பேரரசிடம் இருந்து சபா விடுதலை பெற்றது.
# தாவாவ் மாவட்டம்

## பொது

தாவாவ் மாவட்டத்தின் தென் கிழக்குப் பகுதியில், சுலாவெசி கடலும், சூலு கடலும் அமைந்துள்ளன. மேற்குப் பகுதியில் அடர்ந்த போர்னியோ காடுகள் உள்ளன. இந்த மாவட்டத்தின் தென் பகுதியில் இந்தோனேசியாவின் கலிமந்தான் பெருநிலம் உள்ளது.  
தாவாவ் மாவட்டம் மெரோதாய் (*Merotai*), கலாபாக்கான் (*Kalabakan*), செம்பூர்ணா (*Semporna*), கூனாக் (*Kunak*), லகாட் டத்து (*Lahad Datu*) என ஐந்து பிரிவுகளாகப் பிரிக்கப்பட்டு உள்ளது. தாவாவ் நகரில் இருந்து 155 கி,மீ. வட கிழக்கே லகாட் டத்து எனும் பட்டணம் உள்ளது.
# தாவாவ் மாவட்டம்

## பொது

### பிலிப்பீன்சு நாட்டின் பிராந்திய உரிமை

2013 பிப்ரவரி 13-ஆம் தேதி, இந்த லகாட் டத்து பட்டணத்திற்கு அருகில் இருக்கும் தண்டுவோ (*Tanduo*) எனும் கிராமத்தை, சூலு சுல்தானகத்தைச் சேர்ந்தவர்கள் என்று கூறிக் கொண்ட சில பிலிப்பீன்சுகாரர்கள் ஆக்கிரமித்துக் கொண்டனர்.  
அவர்கள் சூலு சுல்தானகத்தின் அரியணைக்கு உரிமை கோரும் சமாலுல் கிராம் III (*Jamalul Kiram III*) என்பவரால் அனுப்பப் பட்டனர். கிழக்கு சபாவின் மீது பிலிப்பீன்சு நாட்டின் பிராந்திய உரிமையை வலியுறுத்துவதே (*Philippine Territorial Claim to Eastern Sabah*) சமாலுல் கிராமின் முக்கியக் குறிக்கோளாக இருந்தது.
# தாவாவ் மாவட்டம்

## பொது

### ஆயுத மோதல்

இந்த ஆக்கிரமிப்பிற்குப் பலடியாக மலேசியப் பாதுகாப்பு படையினர் (*Malaysian Security Forces*) அந்த தண்டுவோ கிராமத்தைச் சுற்றி வளைத்தனர். பிலிப்பீன்சு மற்றும் மலேசியா அரசாங்கங்கள் ஓர் அமைதியான தீர்வைக் காண்பதற்காக அந்தக் குழுவுடன் பல பேச்சுவார்த்தைகளில் ஈடுபட்டனர். அந்தப் பேச்சுவார்த்தைகள் தோல்வியுற்ற பிறகு, இந்த மோதல் ஆயுத மோதலாக மாறியது.  
அந்த மோதலில் சூலு சுல்தானகத்தை சேர்ந்தவர்கள் என்று கூறிக் கொண்ட 56 பேர் சுட்டுக் கொல்லப் பட்டார்கள்; மற்றும் பலர் மலேசிய அதிகாரிகளால் கைது செய்யப்பட்டனர். [7][8] மோதலின் போது மலேசியத் தரப்பில் ஆறு பேர் கொல்லப்பட்டனர்; பொதுமக்களில் 10 பேர் உயிர் இழந்தனர்.
# பீமா மாண்டவி

**பீமா மாண்டவி** (*Bhima Mandavi*)(இறப்பு ஏப்ரல் 9, 2019) என்பவர் இந்திய அரசியல்வாதியும் சத்தீசுகர் மாநில மேனாள் சட்டமன்ற உறுப்பினரும் ஆவார். பாரதிய ஜனதா கட்சி அரசியல்வாதியான இவர் தண்டேவாடா சட்டமன்றத் தொகுதியிலிருந்து சத்தீசுகர் சட்டமன்ற உறுப்பினராக இருந்தார்.  
சத்தீசுகர் மாநிலத்தில் உள்ள தந்தேவாடா மாவட்டத்தில் உள்ள நகுல்னார் கிராமத்தில் இந்தியப் பொதுவுடைமைக் கட்சி (மாவோயிஸ்ட்) கட்சியைச் சேர்ந்த நக்சலைட்டுகளால் இவர் படுகொலை செய்யப்பட்டார்.
# மும்பை-நாக்பூர் விரைவுச்சாலை

**சம்ரித்தி மஹாமார்க்** அல்லது **மும்பை - நாக்பூர் விரைவுச்சாலை** என்பது இந்தியாவின் மகாராஷ்டிரா மாநிலத்தில் பகுதியாக பயன்பாட்டில் இருக்கும் 701 நீளம் கொண்ட 6 வழி விரைவுச்சாலையாகும். இந்தியாவின் நீளமான விரைவுச்சாலைகளில் ஒன்றான இச்சாலை மகாராஷ்டிரா மாநிலத்தின் இரண்டு தலைநகரங்களான மும்பை மற்றும் நாக்பூர் நகரங்களை இணைக்கிறது.  
இந்த சாலை மகாராஷ்டிரா மாநில அரசால் ₹55,000 கோடி ($6.9 பில்லியன்) செலவில் அமைக்கப்படுகிறது.  
சீரடி முதல் நாக்பூர் வரையிலான இச்சாலையின் 520 கி.மீ நீள பகுதி 2022 ஆம் ஆண்டு டிசம்பர் மாதம் பிரதமர் நரேந்திர மோடியால் திறந்துவைக்கப்பட்டது. இதன் மற்றொரு பகுதியான சீரடி - மும்பை சாலை பணிகள் ஜூன் மாதம் 2023 ஆம் ஆண்டு நிறைவு பெறும் என எதிர்பார்க்கப்படுகிறது.
# கேசரியா தூபி

**கேசரியா தூபி** (**Kesariya stupa**) இந்தியாவின் பிகார் மாநிலத்தின் கிழக்கு சம்பாரண் மாவட்டத்தில் உள்ள கேசரியா எனுமிடத்தில் அமைந்துள்ளது. இது மாநிலத் தலைநகரான பாட்னாவிற்கு வடக்கே 107.6 கிலோ மீட்டர் தொலைவில் உள்ளது. இது கௌதம புத்தர் நினைவாக கிமு மூன்றாம் நூற்றாண்டில் பேரரசர் அசோகரால் நிறுவப்பட்டது. கேசரியா தூபி 104 அடி உயரம் கொண்டது. கேசரியா தூபியை இந்தியத் தொல்லியல் ஆய்வகம் 1998ஆம் ஆண்டில் கண்டுபிடித்தது. கேசரியா தூணின் உயரம் 104 அடியாகும்.ஒரு முறை கௌதம புத்தர் கேசரியா நகரத்தில் தங்கி தனது தத்துவங்களை விளக்கியதால், இந்நகரத்தை *கேசபுத்தா* என்ற சிறப்புப் பெயருடன் அழைக்கப்பட்டது.. தற்போது இத்தூபியை இந்தியத் தொல்லியல் ஆய்வகம் பராமரிக்கிறது.
# கேசரியா தூபி

## இதனையும் காண்க

- பௌத்த யாத்திரை தலங்கள்
# சுபந்து

**சுபந்து** சமஸ்கிருத மொழிக் கவிஞர். இவர் வாசவதத்தை என்ற பௌத்த உரைநடை கவிதையை எழுதியவர். கவிஞர் சுபந்து கிபி ஆறாம் நூற்றாண்டில் வாழ்ந்ததாக கூறப்படுகிறது. சுபந்து தனது 'ஸ்ரீபர்வதஹ இவ ஸந்நிஹிதா மல்லிகார்ஜுனா' என்ற நூலில் ஸ்ரீஷைலைப் பற்றிக் கூறியிருக்கிறார். இவர் தென்னிந்தியாவைச் சேர்ந்தவர் என்பது அறிஞர்களின் கருத்து. இவரது கவிதையில் விளக்கப் பகுதி அதிகம். சுபந்து தனது கவிதைகளில் உருவகங்கள், மாறுபாடுகள், உத்ப்ரேக்ஷா, பரிசாங்க்யா போன்றவற்றையும் பயன்படுத்தியிருந்தாலும், இவரது சொல்லாட்சி கவர்ச்சிகரமானதாகும். சுபந்துவின் மொழி அணுகக்கூடியது மற்றும் எளிமையானது.
# சுபந்து

## இதனையும் காண்க

- வாசவதத்தை, பௌத்தம்
# விஷ்ணுபுரம் சரவணன்

**விஷ்ணுபுரம் சரவணன்** (*Vishnupuram Saravanan*) என்று அறியப்படும் **சரவணன்** ஒரு தமிழ் எழுத்தாளராவார். இவர் தமிழ்நாட்டின் திருவாரூர் மாவட்டம் விஷ்ணுபுரம் என்னும் ஊரில் பிறந்தவர். கவிஞர், கட்டுரையாளர், கதைச்சொல்லி, சிறார் எழுத்தாளர், இதழாசிரியர் எனப் பல தளங்களில் இயங்கி வருகிறார். இவர் எழுதிய *ஒற்றைச்சிறகு ஓவியா* என்ற நூலுக்காக 2025 ஆம் ஆண்டு தமிழுக்கான பால புரசுகார் விருது வழங்கப்பட்டது.  
ஆழி, ஆனந்த விகடன் ஆகிய பத்திரிகைகளிலும் நியூஸ் தமிழ் எனும் செய்தித்தொலைக்காட்சியிலும் பணியாற்றியவர்.
தொடக்கத்தில் கவிதைகள் வழியாக தமிழ் இலக்கிய வட்டத்துக்குள் நுழைந்த இவர், காலப்போக்கில் குழந்தைகள் கதை சொல்லியாகவும், நாடக அமைப்பாளராகவும் மாறி, குழந்தைகளுக்கான இலக்கியப் பணியாற்றி வருகிறார்.
# விஷ்ணுபுரம் சரவணன்

## படைப்புகள்

1. வாத்து ராஜா (2013)
1. கதைகதையாம் காரணமாம் (2017)
1. வித்தைக்காரச் சிறுமி (2017)
1. ஒற்றைச் சிறகு ஓவியா (2019)
1. வானத்துடன் டூ (2019)
1. நீலப்பூ (2021)
1. கயிறு (2022)
1. கதை கதையாம் காரணமாம் (ஆசிரியர் மற்றும் பெற்றோருக்கான நூல்)
1. சாதனாவின் தோழி (சிறார் கதை நூல்)
1. குழந்தைகளுக்கு மரியாதை (பெற்றோரிய நூல்)
1. Duck King
# விஷ்ணுபுரம் சரவணன்

## விருதுகள்

1. ஆனந்த விகடன் சிறார் விருது (2019)
1. தமிழ்நாடு முற்போக்கு எழுத்தாளர் கலைஞர் சங்கத்தின் விருதுகள்
1. வாசகச் சாலை இலக்கிய அமைப்பின் விருது
1. படைப்புக் குழுமம் விருது - நீலப்பூ நாவலுக்காக (2022)
1. சமயபுரம் எஸ்.ஆர்.வி கல்விக்குழுமத்தின் சிறார் இலக்கிய விருது (2023)
1. பால சாகித்திய அகாதமி விருதுகள் (2025)
# சிபித்தாங்

**சிபித்தாங்** (மலாய்: *Pekan Sipitang*; ஆங்கிலம்: *Sipitang Town*; சீனம்: 四皮塘) என்பது மலேசியா, சபா மாநிலம், உட்பகுதி பிரிவு, சிபித்தாங் மாவட்டத்தில் உள்ள நகரம்; மாவட்டத்தின் தலைநகரமும் ஆகும்.  
சரவாக் மாநிலத்தின் எல்லைக்கு மிக அருகில் உள்ள நகரமான சிபித்தாங், பியூபோர்ட் *(Beaufort)* நகரில் இருந்து 44 கி.மீ. தெற்கிலும்; மாநிலத் தலைநகரான கோத்தா கினபாலுவில் இருந்து 144 கி.மீ. தொலைவிலும் உள்ளது.
# சிபித்தாங்

## பொது

சபாவில் மிகவும் பிரபலமான சுற்றுலா தளமான லோங் பாசியாவில் (*Long Pasia*) இருந்து வடக்கே 123 கி.மீ. தொலைவில் இந்தச் சிபித்தாங் நகரம் உள்ளது. மற்றும் லாங் மியோ (*Long Mio*) எனும் சுற்றுச்சூழல் சுற்றுலா கிராமமும் சிபித்தாங் பகுதியில் தான் உள்ளது. இந்தச் சுற்றுலா கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர்.  
காசிங் மற்றும் தாமு பெசார் எனும் திருவிழாக்களின் சிறப்பிடகமாகவும் சிபித்தாங் நகரம் உள்ளது. இந்தத் திருவிழாக்களில் சிபித்தாங்கில் உள்ள பழங்குடியினக் குழுவினரை ஊக்குவிக்கும் பல வகையான கலாசார நிகழ்வுகள் நடைபெறுவது வழக்கம்.  
அப்போது இந்தப் பகுதிகள் புரூணை சுல்தானகத்தின் பரம்பரை ஆட்சியாளரான பெங்கீரான் தெங்கா டாமித் பெங்கீரான் அனாக் பொங்சுவின் (*Pengiran Tengah Damit Pengiran Anak Bongsu*) மானியத்தின் மூலமாக பிரித்தானிய வடக்கு போர்னியோ நிறுவனத்திற்கு வழங்கப் பட்டன. இந்தப் பகுதிகள் இப்போது சிபித்தாங் மாவட்டத்தின் ஒரு பகுதியாக உள்ளன.
# சிபித்தாங்

## பொது

### கிளார்க் மாநிலம்

1900-ஆம் ஆண்டு வரை, சிபித்தாங் ஆறு, வடக்கு போர்னியோவிற்கும் புரூணை சுல்தானகத்திற்கும் இடையிலான எல்லையாக இருந்தது. 1901-இல் சிபித்தாங் ஆற்றுக்கும் (*Sipitang River*) துருசான் ஆற்றுக்கும் (*Trusan River*) இடையே இருந்த நிலப்பகுதி பிரித்தானிய வடக்கு போர்னியோ நிறுவனத்தால் கையகப்படுத்தப் பட்டன.  
அந்த நிலப்பகுதிக்கு கிளார்க் மாநிலம் (*Province Clarke*) என்று பெயர் வைக்கப்பட்டது. அப்போது சிப்பித்தாங்கில் ஆண்ட்ரூ கிளார்க் (*Andrew Clarke*) என்பவர் ஓர் உயர் இராணுவ அதிகாரியாக இருந்தார். அந்த வகையில் அவரின் பெயர் அந்த இடத்திற்கும் வைக்கப்பட்டது. அங்கு ஒரு பிரித்தானிய நிர்வாக அலுவலகமும் நிறுவப்பட்டது.
# சிபித்தாங்

## புவியியல்

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. இந்தக் கடற்கரைதான் புரூணை மற்றும் லபுவானில் இருந்து வரும் பயணிகளுக்கு நுழைவாயிலாக அமைகிறது.  
சிபித்தாங் நகரம் ஒரு நீண்ட கடற்கரையைக் கொண்டுள்ளது. அதன் வழியாக சிபித்தாங் ஆறு (*Sipitang River*) செல்கிறது.
# சிபித்தாங்

## புவியியல்

### குரோக்கர் மலைத்தொடர்

தெற்கில் இருந்து தென்மேற்காக சிபித்தாங் நகரத்தைக் கடக்கும் போது குரோக்கர் மலைத்தொடரை *(Crocker Range)* காணலாம். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு. அதற்கு கடலோரப் பகுதிக்கு அருகில் சிறிய குன்றுகளும் சமதளமான நிலங்களும் இருப்பதும் ஒரு முக்கிய காரணம் என அறியப்பட்டு உள்ளது.
# காட்டெருது நடனம்

**காட்டெருது நடனம்** (*Yak dance*) இந்திய மாநிலங்களான அருணாச்சலப் பிரதேசம், சிக்கிம், ஒன்றியப் பிரதேசமான இலடாக்கு மற்றும் அசாம் மாநிலத்திற்கு அருகிலுள்ள இமயமலையின் தெற்கு விளிம்புகளில் நிகழ்த்தப்படும் ஓர் ஆசிய நாட்டுப்புற நடனமாகும். திபெத்திய காட்டெருது நடனம் என்ற பெயராலும் இது அழைக்கப்படுகிறது.  
நடனக் கலைஞர் ஒரு மனிதனை முதுகில் ஏற்றிக்கொண்டு காட்டெருதைப் போல ஆள்மாறாட்டம் செய்து நடனமாடுகிறார். முகமூடி அணிந்த நடனக் கலைஞர் குடும்ப உறுப்பினர்களை (தியோபா கலி) பிரதிநிதித்துவப்படுத்துகிறார். அவர்கள் நூற்றுக்கணக்கான ஆண்டுகளுக்கு முன்பு ஒரு மந்திர பறவையின் உதவியுடன் காட்டெருதை கண்டுபிடித்ததாக நம்பப்படுகிறது. திபெத்திய புத்தாண்டான லோசர் திருவிழாவின் போது காட்டெருதை கௌரவிக்கும் வகையில் காட்டெருது நடனம் ஆடப்படுகிறது.  
2017 ஆம் ஆண்டில், புது தில்லி இராச்சுபாத்தில் நடைபெற்ற இந்தியாவின் 68 ஆவது குடியரசு தின விழாவில் காட்டெருது நடனம் அருணாச்சலப் பிரதேச மாநிலத்தின் அணிவகுப்பு மேசையில் சித்தரிக்கப்பட்டது. காட்டெருது நடனம் அருணாச்சலப் பிரதேசத்தின் புத்த பழங்குடியினரான மகாயான பிரிவின் மிகவும் பிரபலமான அபிநயக் கூத்து வடிவங்களில் ஒன்றாகும். 2017 ஆம் ஆண்டு நடைபெற்ற குடியரசு தின விழாவில் இடம்பெற்ற மற்ற 22 பங்கேற்பாளர்களில் காட்டெருது நடனம் சிறந்த அணிவகுப்பாக முதல் பரிசைப் பெற்றது.
# திபெத்திய மொழி நிறுவனம்

**திபெத்திய மொழி நிறுவனம்** (*Tibetan Language Institute*) ஐக்கிய அமெரிக்க மாநிலங்களில் ஒன்றான மொண்டானாவின் ஆமில்டன் நகரத்தில் அமைந்துள்ள இலாப நோக்கற்ற ஒரு தனியார் கல்வி நிறுவனமாகும். திபெத்திய கலாச்சாரத்தை பாதுகாக்கும் நோக்கத்திற்காக திபெத்திய மொழி, இலக்கியம் மற்றும் தத்துவம் பற்றிய வகுப்புகள், கருத்தரங்குகள், பட்டறைகள், பொது விரிவுரைகள், மற்றும் தர்மத்தைப் பற்றிய ஒருவரின் கல்வியை வளப்படுத்துதல் போன்றவை இந்நிறுவனத்தின் நோக்கங்களாகும். திபெத்திய மொழியில் தொடர்ச்சியான வகுப்புகள் எடுத்தல் (தொலைதூரக் கல்வி மூலம் அல்லது தனிப்பட்ட முறையில் தனிப்பட்ட பயிற்சி மூலம்) இக்கல்வி முறையின் முக்கிய திட்டமாகும்.
# நேபாள லோக்தந்திரிக் சமாஜ்வாதி கட்சி

**நேபாள லோக்தந்திரிக் சமாஜ்வாதி கட்சி** (**Loktantrik Samajwadi Party, Nepal**) , நேபாள நாட்டின் நான்காவது பெரிய மாநிலக் கட்சியாகும். இக்கட்சி நேபாளத்தில் மாதேசி மக்கள் வாழும் மாநிலங்களில் குறிப்பாக மாதேஷ் மாநிலத்தில் பலமாக உள்ளது. இது மாதேசி மக்களின் உரிமைகளுக்காகவும், முன்னேற்றத்திற்காகவும் பாடுபடுகிறது. இக்கட்சி 18 ஆகஸ்டு 2021 நேபாளத் தேர்தல் ஆணையத்தில் பதிவு செய்யப்பட்டது.மகந்தா தாக்கூர் இப்புதிய கட்சியின் நிறுவனத் தலைவர் ஆவார்.கே. பி. சர்மா ஒளி அமைச்சரவையில் நேபாள மக்கள் சோசலிஸ்டு கட்சி சேர்ந்ததை அடுத்து ஏற்பட்ட பிளவால் இப்புதிய கட்சி நிறுவப்பட்டது.
# நேபாள லோக்தந்திரிக் சமாஜ்வாதி கட்சி

## 2022 நேபாள பொதுத் தேர்தலில்

2022 நேபாள பொதுத் தேர்தலில் இக்கட்சி சார்பாக நேபாள பிரதிநிதிகள் சபைக்கு 4 உறுப்பினரகளும்; நேபாள தேசிய சபைக்கு 1 உறுப்பினரும்; மாதேஷ் மாநில சட்டமன்றத்திற்கு 9 உறுப்பினர்களும்; நகராட்சி தலைவர்களாக 16 பேரும்; நகராட்சி மன்ற உறுப்பினர்களாக 581 பேரும் தேர்ந்தெடுக்கப்பட்டனர்.
# நேபாள லோக்தந்திரிக் சமாஜ்வாதி கட்சி

## இதனையும் காண்க

- நேபாளப் பொதுவுடைமைக் கட்சி (ஒமாலெ)
- நேபாளி காங்கிரஸ்
- நேபாள கம்யுனிஸ்ட் கட்சி (மாவோயிஸ்ட்)
- இராஷ்டிரிய பிரஜாதந்திர கட்சி
- நேபாள உழைக்கும் விவசாயிகளின் கட்சி
- நேபாள கம்யுனிஸ்ட் கட்சி (மாவோயிஸ்ட்)
- நேபாள பெடரல் சோசலிஸ்ட் கூட்டமைப்பு
- நேபாள பொதுவுடமைக் கட்சி
- நேபாள பொதுவுடமைக் கட்சி (மார்க்சிய கூட்டு)
- நேபாள ராஷ்டிரிய ஜனதா கட்சி
# அபாத்து நியூக்ளியசு பேரங்காடி

## பொழுதுபோக்கு அம்சங்கள்

- நவீன முறையில் இயக்கப்படும் 168 மற்றும் 132 இருக்கைகள் கொண்ட 2 திரை பல்காட்சி திரைகள்
- 7500 சதுர அடியில் விளையாட்டிட மண்டலம்.
- 24 இருக்கைகள் கொண்ட 6 பரிமாண திரையரங்கம். இந்தியாவில் இத்தகைய முதல் திரையரங்கு ஆகும்.
# நேபாள மக்கள் சோசலிஸ்டு கட்சி

**நேபாள மக்கள் சோசலிஸ்டு கட்சி** (**People's Socialist Party, Nepal**) (சுருக்கமாக: **PSP-N**; ), இதனையும் ஜனதா சமாஜ்வாதி கட்சி என்றும் அழைப்பர். நேபாளம் நாட்டின் ஆறாவது பெரிய அரசியல் கட்சி ஆகும்.2022 மாதேஷ் சட்டமன்றத் தேர்தலில் இக்கட்சி மாதேஷ் மாநிலத்தில் மூன்றாவது பெரிய கட்சியாக உருவெடுத்தது. அண்மையில் இக்கட்சியின் தலைவர்களான மகந்தா தாக்கூர், பாபுராம் பட்டாராய், மகேந்திர ராய் யாதவ் மற்றும் ரேஷம் லால் சௌத்திரி ஆகியவர்களால் இக்கட்சி பலவாக பிளவு பெற்றது.இக்கட்சியின் தேசிய தலைவர் உபேந்திர யாதவ் ஆவார்.
# நேபாள மக்கள் சோசலிஸ்டு கட்சி

## 2022 நேபாள பொதுத் தேர்தலில்

2022 நேபாள பொதுத்தேர்தலில் இக்கட்சி நேபாள பிரதிநிதிகள் சபையில் 12 உறுப்பினர்களையும்;நேபாள தேசிய சபையில் 3 உறுப்பினர்களையும்; நேபாள மாநில சட்டமன்றங்களில் 20 உறுப்பினர்களையும்; உள்ளாட்சித் தேர்தல்களில் 30நகராட்சித் தலைவர்களையும்; 1548 நகராட்சி உறுப்பினர்களையும் கொண்டுள்ளது.
# நேபாள மக்கள் சோசலிஸ்டு கட்சி

## இதனையும் காண்க

- நேபாளப் பொதுவுடைமைக் கட்சி (ஒமாலெ)
- நேபாளி காங்கிரஸ்
- நேபாள கம்யுனிஸ்ட் கட்சி (மாவோயிஸ்ட்)
- இராஷ்டிரிய பிரஜாதந்திர கட்சி
- நேபாள உழைக்கும் விவசாயிகளின் கட்சி
- நேபாள கம்யுனிஸ்ட் கட்சி (மாவோயிஸ்ட்)
- நேபாள பெடரல் சோசலிஸ்ட் கூட்டமைப்பு
- நேபாள பொதுவுடமைக் கட்சி
- நேபாள பொதுவுடமைக் கட்சி (மார்க்சிய கூட்டு)
- நேபாள ராஷ்டிரிய ஜனதா கட்சி
- நேபாள லோக்தந்திரிக் சமாஜ்வாதி கட்சி
# நேபாள சோசலிச கட்சி

**நேபாள சோசலிச கட்சி** (**Socialist Party of Nepal**) நேபாள மக்கள் சோசலிஸ்டு கட்சியிலிருந்து சூலை 2021ம் ஆண்டில் பிரிந்த கட்சி ஆகும். இதன் தலைவர்கள், நேபாளத்தின் முன்னால் பிரதம அமைச்சர் பாபுராம் பட்டாராய் மற்றும் மாதேஷ் மாநிலத்தின் மகேந்திர ராய் யாதவ் ஆவார்.  
2022 நேபாள பொதுத்தேர்தலில் இக்க்கட்சி நேபாள கம்யுனிஸ்ட் கட்சி (மாவோயிஸ்ட்) உடன் கூட்டணி அமைத்து போட்டியிட்டது.
# நேபாள சோசலிச கட்சி

## இதனையும் காண்க

- நேபாளப் பொதுவுடைமைக் கட்சி (ஒமாலெ)
- நேபாளி காங்கிரஸ்
- நேபாள கம்யுனிஸ்ட் கட்சி (மாவோயிஸ்ட்)
- இராஷ்டிரிய பிரஜாதந்திர கட்சி
- நேபாள உழைக்கும் விவசாயிகளின் கட்சி
- நேபாள கம்யுனிஸ்ட் கட்சி (மாவோயிஸ்ட்)
- நேபாள பெடரல் சோசலிஸ்ட் கூட்டமைப்பு
- நேபாள பொதுவுடமைக் கட்சி
- நேபாள பொதுவுடமைக் கட்சி (மார்க்சிய கூட்டு)
- நேபாள ராஷ்டிரிய ஜனதா கட்சி
- நேபாள லோக்தந்திரிக் சமாஜ்வாதி கட்சி
- நேபாள மக்கள் சோசலிஸ்டு கட்சி
# ஆசிம்புரா படுகொலை

**ஆசிம்புரா படுகொலை** (*Hashimpura massacre*) என்பது 1987 ஆம் ஆண்டு மீரட் வகுப்புக் கலவரத்தின் போது, இந்தியாவின் உத்தரபிரதேச மாநிலத்தில் உள்ள மீரட் அருகே 1987 மே 22 அல்லது அதை ஒட்டிய நாளில் 50 முசுலீம் ஆடவர்கள் காவல்துறையினரால் கொல்லப்பட்ட நிகழ்வு ஆகும். மாநில ஆயுதப்படைக் காவலர்கள் 19 பேர், ஆசிம்புரா நகரின் *மொகல்லாவைச்* சேர்ந்த 42 முசுலீம் இளைஞர்களை சுற்றி வளைத்து பிடித்தனர். பின்னர் புறநகர் பகுதிக்கு அழைத்துச் சென்று, அவர்களை சுட்டுக் கொன்று, அருகில் உள்ள ஆற்றுக் கால்வாயில் உடல்களை வீசியதாகத் தெரிவிக்கப்பட்டது. சில நாட்களுக்குப் பிறகு, கால்வாயில் சடலங்கள் மிதப்பதைக் கண்டுபிடித்து, கொலை வழக்கு பதிவு செய்யப்பட்டது. இறுதியில், இந்தச் செயலைச் செய்ததாக 19 பேர் குற்றம் சாட்டப்பட்டனர். மே 2000 இல், குற்றம் சாட்டப்பட்ட 19 பேரில் 16 பேர் சரணடைந்தனர். பின்னர் பிணையில் விடுவிக்கப்பட்டனர். அதேசமயம், குற்றம் சாட்டப்பட்ட மற்ற மூவரும் இடைப்பட்ட காலத்தில் இறந்துவிட்டனர். 2002 ஆம் ஆண்டு, இந்திய உச்ச நீதிமன்றம் இந்த வழக்கு விசாரணையை காசியாபாத் மாவட்ட நீதிமன்றத்தில் இருந்து தில்லியில் உள்ள திஸ் ஹசாரி நீதிமன்ற வளாகத்தில் உள்ள அமர்வு நீதிமன்றத்திற்கு மாற்ற வேண்டும் என்று உத்தரவிட்டது.  
21 மார்ச் 2015 அன்று, 1987 ஆம் ஆண்டு ஆசிம்புரா படுகொலை வழக்கில் குற்றம் சாட்டப்பட்ட 16 பேரும் போதிய ஆதாரங்கள் இல்லாததால் தீஸ் ஹசாரி நீதிமன்றத்தால் விடுவிக்கப்பட்டனர். இந்தத் தீர்ப்பை எதிர்த்து தில்லி உயர் நீதிமன்றத்தில் மேல்முறையீடு செய்யப்பட்டது. இதனை விசாரித்த உயர் நீதிமன்றம் 31 அக்டோபர் 2018 அன்று, மாநில ஆயுதப் படைக் கவலர்கள் 16 பேர் குற்றவாளிகள் என்று அறிவித்து அவர்களுக்கு ஆயுள் தண்டனை விதித்தது.
# ஆசிம்புரா படுகொலை

## நிகழ்வு

1986 பெப்ரவரியில் உத்தரப் பிரதேசத்தில், அயோத்தியில் இராமர் கோயிலில் வழிபாடு நடத்த மாவட்ட நீதிபதி அனுமதி வழங்கினார். நீதிமன்றத்தின் உத்தரவுபடி அயோத்தி இராமர் கோயில் வழிபாட்டுக்குத் திறந்துவடப்பட்டது. இதன் காரணமாக மீரட்டில் வகுப்புக் கலவரங்கள் வெடித்ததால், மாநில ஆயுதப்படை வரவழைக்கப்பட்டது. ஆனால் கலவரம் தணிந்ததால் ஆயுதப் படை திரும்பப் பெறப்பட்டது. ஆனால், மே 19 இல் மீண்டும் வன்முறை வெடித்தது. அப்போது தீவைப்பு நிகழ்வுகளால் 10 பேர் கொல்லப்பட்டனர். இதனால் கொடி அணிவகுப்பு நடத்த இராணுவம் அழைக்கப்பட்டது. மத்திய சேமக் காவல் படையின் ஏழு கம்பெனி படைகள் பகலில் நகரத்தை அடைந்தன. அதே நேரத்தில் மாநில ஆயுதப்படையின் 30 கம்பெனி படைகள் விரைந்து வந்து காலவரையற்ற ஊரடங்கு உத்தரவை இட்டன. அடுத்த நாள், ஒரு கும்பல் *குல்மார்க்* திரைப்பட அரங்கை எரித்தது. இதனால் கலவரத்தில் இறந்தவர் எண்ணிக்கை 22 ஆக உயர்ந்தது, 75 பேர் காயமடைந்தனர். 1987 மே 20 அன்று கலவரக்காரர்களைக் கண்டதும் சுட உத்தரவு பிறப்பிக்கப்பட்டது.  
22, மே, 1987 இரவு, தளபதி சுரிந்தர் பால் சிங் தலைமையிலான, 19 மாநில ஆயுதப்படை வீரர்கள் கொண்ட படைப்பிரிவு மீரட்டில் உள்ள ஆசிம்பூர் மொகல்லாவில் ஊரடங்கை மீறியதாக முஸ்லிம்களை சுற்றி வளைத்தனர். விசாரணைக்குப் பிறகு முதியவர்கள், குழந்தைகள் மட்டும் வீடுகளுக்கு அனுப்பிவைக்கப்பட்டனர். எஞ்சியிருந்த 40-45 பேரில், பெரும்பாலும் தினக்கூலி தொழிலாளர்கள் மற்றும் நெசவாளர்கள் இருந்தனர். அவர்களை காவல் நிலையத்திற்கு அழைத்துச் செல்வதற்குப் பதிலாக காசியாபாத் மாவட்டத்தில் உள்ள முராத் நகரில் உள்ள கங்கை ஆற்றுக் கால்வாய் பாலத்துக்கு ஒரு சரக்குந்தில் ஏற்றிச் சென்றதாகக் கூறப்படுகிறது. அங்கு, அவர்கள் ஒருவர் பின் ஒருவராக சுட்டுக் கொல்லபட்டு, கால்வாயில் வீசப்பட்டனர். அவர்களைச் சுடும்போது ஒரு தோட்டா பாய்ந்து ஆயுதப்படைக் காவலர் ஒருவருக்கும் காயம் ஏற்பட்டது. சிலர் கொல்லப்பட்ட பிறகு, அவ்வழியே வந்த வாகனங்களின் முகப்பு விளக்குகளைக் கண்டு உயிருடன் இருந்தவர்களுடன் அந்த இடத்தை விட்டு ஆயுதப்படை வீரர்கள் புறப்பட்டுச் சென்றனர். சுடப்பட்டவர்களில் நான்கு பேர் இறந்தது போல் நடித்து நீந்தி தப்பினர். அவர்களில் ஒருவர் முராத் நகர் காவல் நிலையத்தில் முதல் தகவல் அறிக்கையில் பதிவு செய்தார்.  
மீதமுள்ள ஆண்கள் காசியாபாத்தில் உள்ள மக்கன்பூர் கிராமத்திற்கு அருகில் உள்ள இண்டன் ஆற்றுக் கால்வாய்க்கு அருகில் சரங்குத்தில் கொண்டு செல்லப்பட்டு, அங்கு சுட்டுக் கொல்லப்பட்டனர். இறந்த உடல்கள் கால்வாயில் வீசப்பட்டன. இங்கும், சுடப்பட்டவர்களில் இருவர், உயிர் பிழைத்து, லிங்க் ரோடு காவல் நிலையத்தில் முதல் தகவல் அறிக்கையில் பதிவு செய்தனர்.
# ஆசிம்புரா படுகொலை

## பின்விளைவு

இந்த நிகழ்வு குறித்த செய்தி ஊடகங்களில் பரவியதையடுத்து, சிறுபான்மை உரிமை அமைப்புகளும், மனித உரிமை அமைப்புகளும் தங்களது கண்டனத்தை வெளிப்படுத்தின. மனித உரிமைகள் அமைப்பான, மக்கள் சிவில் உரிமைக் கழகம் ( மசிஉக ), அப்போதைய மசிஉக தலைவர், (முன்னாள் நீதியரசர்) இராஜேந்தர் சச்சார், ஐ. கே. குஜரால் (பின்னாளைய இந்தியாவின் தலைமை அமைச்சர் ) மற்றும் பலர் அடங்கிய விசாரணைக் குழுவை நியமித்தது. 23 ஜூன் 1987 அன்று குழு தன் அறிக்கையை வெளியிட்டது.  
1988 ஆம் ஆண்டில், உத்தரப் பிரதேசக் காவல்துறையின் குற்றப் பிரிவு குற்றப் புலனாய்வுத் துறை (சிபிசிஐடி) விசாரணைக்கு உத்தரப் பிரதேச அரசு உத்தரவிட்டது. முன்னாள் தலைமைக் கணக்குத் தலைவர் ஜியான் பிரகாஷ் தலைமையிலான மூன்று பேர் கொண்ட உத்தியோகபூர்வ புலனாய்வுக் குழு தனது அறிக்கையை 1994 இல் சமர்ப்பித்தது, 1995 ஆம் ஆண்டு வரை அது வெளியிடப்படவில்லை என்றாலும், பாதிக்கப்பட்டவர்கள் அலகாபாத் உயர் நீதிமன்றத்தின் லக்னோ அமர்வை நாடினர்.  
சிபி-சிஐடி விசாரணையின் போது, லிங்க் சாலை காவல் நிலையத்தின் பொறுப்பாளராக இருந்த துணை ஆய்வாளர் வீரேந்திர சிங், நிகழ்வு குறித்த தகவலைப் பெற்றவுடன், இண்டன் கால்வாய் நோக்கிச் சென்றதாகவும், அங்கு ஒரு ஆயுதப்படை சரக்குந்து அந்த இடத்திலிருந்து திரும்பிச் செல்வதைக் கண்டதாகவும் கூறினார். அவர் சரக்குந்தைத் துரத்திச் சென்றபோது, அது ஆயுதப் படையின் 41வது வாகினி முகாமுக்குள் நுழைவதைக் கண்டார். காசியாபாத் காவல் கண்காணிப்பாளர் விபூதி நரேன் ராய் மற்றும் காசியாபாத் மாவட்ட மாஜிஸ்ரேட் நசீம் ஜைதி ஆகியோரும் 41வது வாகினியை அடைந்து மூத்த ஆயுதப்படை அதிகாரிகள் மூலம் சுமையுந்தைக் கண்டுபிடிக்க முயன்றனர், ஆனால் பலனில்லை.
# ஆசிம்புரா படுகொலை

## நீதிமன்ற வழக்கு

விசாரணைக்குப் பிறகு, 1996 ஆம் ஆண்டில், குற்றவியல் நடைமுறைச் சட்டத்தின் (CrPC) பிரிவு 197 இன் கீழ் ஒரு குற்றப் பத்திரிக்கை காசியாபாத் தலைமை நீதித்துறை நடுவரிடம் (CJM) தாக்கல் செய்யப்பட்டது. பின்னர் குற்றம் சாட்டப்பட்ட காவல்துறையினரை நீதிமன்றத்தில் நேர்நிற்குமாறு அழைப்பாணை பிறப்பிக்கபட்டது. இவர்களுக்கு எதிராக 1994 முதல் 2000 ஆம் ஆண்டு வரை 23 முறை ஜாமீனில் வெளிவரக்கூடிய பிடிவாரண்டுகள் பிறப்பிக்கப்பட்ட போதிலும் அவர்கள் யாரும் நீதிமன்றத்தில் நேர்நிர்க்கவில்லை. இதைத் தொடர்ந்து ஏப்ரல் 1998 முதல் ஏப்ரல் 2000 வரை 17 முறை ஜாமீனில் வெளிவர முடியாத பிடிவாரண்டுகள் பிறப்பிக்கப்பட்டும் பலனில்லை. இறுதியில், பொது அழுத்தத்தின் காரணமாக, குற்றம் சாட்டப்பட்டவர்களில் 16 பேர் 2000 ஆம் ஆண்டில் காசியாபாத் நீதிமன்றத்தில் சரணடைந்தனர். பின்னர் ஜாமீனில் விடுவிக்கப்பட்டனர். பின்னர் மீண்டும் பணியில் சேர்ந்தனர்.  
காசியாபாத்தில் விசாரணைக்கு முந்தைய நடவடிக்கைகளில் அதிக தாமதம் ஏற்பட்டதைத் தொடர்ந்து 2001 இல், பாதிக்கப்பட்டவர்கள் மற்றும் உயிர் பிழைத்தவர்களின் உறவினர்கள் வழக்கை காசியாபாத்தில் இருந்து புது தில்லிக்கு மாற்றக் கோரி உச்ச நீதிமன்றத்தில் மனு தாக்கல் செய்தனர். 2002 செப்டம்பரில் உச்ச நீதிமன்றம் வழக்கை தில்லிக்கு மாற்றி தீர்ப்பு வழங்கியது. ஆனால் 2004 நவம்பர் வரை மாநில அரசு சிறப்பு அரசு வழக்கறிஞரை நியமிக்காததால், வழக்கைத் தொடங்க முடியவில்லை, பின்னனர் எஸ். அட்லாக்கா நியமிக்கப்பட்டார். இறுதியாக, 2006 மேயில், குற்றம் சாட்டப்பட்ட மாநில ஆயுதப் படை வீரர்கள் அனைவர் மீதும் கொலை, கொலைக்கு சதி செய்தல், கொலை செய்ய முயற்சி, ஆதாரங்களை சேதப்படுத்துதல் போன்ற குற்றங்கள் பிரிவுகள் 302/ 120B/ 307/ 201/ 149/ 364/ 148/ 147 கீழ் இந்திய தண்டனைச் சட்டத்தில் வழக்கு பதிவு செய்யப்பட்டது. மேலும் வழக்கு விசாரணை சூலையில் தொடங்க திட்டமிடப்பட்டது. எவ்வாறாயினும், குற்றம் சாட்டப்பட்ட மாநில ஆயுதப்படைப் பணியாளர்களை நேரில் கண்ட சாட்சிகள் என யாரும் அடையாளம் காண முடியவில்லை.  
16 அக்டோபர் 2012 அன்று ஜனதா கட்சியின் தலைவர் சுப்பிரமணியன் சுவாமி, படுகொலை நடந்த அந்த நேரத்தில் ஒன்றிய உள்துறை இணை அமைச்சராக இருந்த (MoS) ப. சிதம்பரத்தின் பங்கு குறித்து விசாரிக்கக் கோரி தில்லி நீதிமன்றத்தில் மனு தாக்கல் செய்தார்.  
1987 ஆம் ஆண்டு ஹாஷிம்புரா படுகொலை வழக்கில் குற்றம் சாட்டப்பட்ட 16 பேரையும் போதிய ஆதாரங்கள் இல்லாததால் 21 மார்ச் 2015 அன்று தில்லி தீஸ் ஹசாரி நீதிமன்றம் விடுதலை செய்தது.  
மே 2015 இல், உத்தரப் பிரதேச அரசு ரூ. 5 லட்சத்தை பாதிக்கப்பட்ட ஒவ்வொருவரின் குடும்பத்திற்கும் வழங்கியது.  
31 அக்டோபர் 2018 அன்று, 78 வயதான ஓய்வுபெற்ற காவல்துறை அதிகாரி ரன்வீர் சிங் விஷ்னோய், தில்லி உயர் நீதிமன்றத்தில் காவல்துறை பொது நாட்குறிப்பை முக்கிய ஆதாரமாக சமர்ப்பித்தார். இதனால் விசாரணை நீதிமன்றத்தின் தீர்ப்பு இரத்து செய்யப்பட்டு, மாநில ஆயுதப்படையின் 16 பணியாளர்கள் குற்றவாளிகள் என அவர்களுக்கு ஆயுள் தண்டனை வழங்கும் தீர்ப்பு வெளிவர வழிவகுத்தது.
# டெல்லி-மும்பை விரைவுச்சாலை

**டெல்லி மும்பை விரைவுச்சாலை** என்பது இந்தியாவின் தலைநகரான புது தில்லி முதல் மும்பை வரை அமைக்கப்பட்டு வரும் அணுகல் கட்டுப்படுத்தப்பட்ட 8 வழிச்சாலையாகும் (எதிர்காலத்தில் 12 வழிச்சாலையாக விரிவாக்க வசதியுள்ளது). ஏற்கனவே கட்டப்பட்டு வந்த வதோதரா-மும்பை விரைவுச்சாலையும் இந்த திட்டத்தில் உட்படுத்தப்பட்டுவிட்டது. நிலம் கையகப்படுத்துதல் செலவையும் சேர்த்து இந்த திட்டத்துக்கான மொத்த செலவு சுமார் ₹1,00,000 கோடியாகும் (~US$13.1 பில்லியன்)  
இந்த சாலை டெல்லி யூனியன் பிரதேசம் (9 கி.மீ), ஹரியானா (9 கி.மீ), ராஜஸ்தான் (373 கி.மீ), மத்திய பிரதேசம் (244 கி.மீ), குஜராத் (426 கி.மீ) மற்றும் மகாராஷ்டிரா (171 கி.மீ) ஆகிய மாநிலங்களில் அமைகிறது. பசுமை வழித்தடமாக அமைக்கப்படும் இந்த சாலை டெல்லி மும்பை இடையேயான பயண நேரத்தை 24 நேரத்தில் இருந்து 12 மணி நேரமாக குறைக்கும் என எதிர்பார்க்கப்படுகிறது
# கோல்கலி

வின் திருச்சூர் நகரத்தில் கோல்கலி கலைஞர்கள்.]]  
**கோல்கலி** (*Kolkali*) இந்திய நாட்டின் கேரள மாநிலத்திலுள்ள மலபார் மாவட்டப் பகுதியில் நடத்தப்படும் நாட்டுப்புறக் கலையாகும். இந்நடனக் கலைஞர்கள் ஒரு வட்டத்தில் நகர்கிறார்கள். சிறிய குச்சிகளை அடித்து, சிறப்பு தப்படிகளுடன் தாளத்திற்கேற்ப இந்நடனம் நிகழ்கிறது. நடனம் முன்னேறும்போது வட்டம் விரிவடைந்து சுருங்குகிறது. அதனுடன் இணைந்த இசை படிப்படியாக சுருதியில் எழுகிறது மற்றும் நடனம் அதன் உச்சத்தை அடைகிறது.  
ஆசியாவின் மிகப் பெரிய கலாச்சார நிகழ்வாகக் கருதப்படும் கேரளப் பள்ளி வருடாந்திர கலைநிகழ்ச்சியில் கோல்கலி இப்போது பிரபலமான ஒரு நிகழ்வாகும். கோல்கலியில் இரண்டு பாணிகள் உள்ளன: உண்மையான கொல்கலி மற்றும் தெக்கன் கோலடி என்பன அவ்விரண்டு வகைகளாகும். உண்மையான கோல்கலி தச்சோளிகளி, ராசசூயம் முதலியவற்றைக் கொண்டுள்ளது. ஆனால் இவ்வகை கிட்டத்தட்ட அழிவின் விளிம்பில் உள்ளது. தெக்கன் கோலடி மாநில வருடாந்திர கலைநிகழ்ச்சிகளில் சேர்க்கப்படுவதால் இன்னும் உயிருடன் உள்ளது.  
கதகளி, வேலகளி, பூரக்களி, தச்சோளிகளி மற்றும் கோல்கலி போன்ற பல பாரம்பரிய கலை வடிவங்கள் பரிணாம வளர்ச்சியின் போது கேரளாவில் களரிப்பயிற்று போன்ற தற்காப்பு கலையில் இருந்து பல கூறுகளை ஈர்த்துள்ளன. கதகளி நடனத்தில் நடிகரின் அடிப்படை உடல் தயாரிப்பு பயிற்சியில் களரிப்பயிற்று தற்காப்பு கலையில் இருந்து நிறைய கூறுகள் உள்வாங்கப்பட்டுள்ளன. கொல்கலி கதாபாத்திரங்களின் பல உடல் தோரணைகள், நடனம் மற்றும் கால் வேலைகள் நேரடியாக களரிப்பயிற்று தற்காப்பு கலையில் இருந்து எடுக்கப்பட்டவை. கேரளாவின் தற்காப்புக் கலையான களரிப்பயிற்று நடைமுறையில் இருந்த பண்டைய நாட்களில் இந்த கலையின் தோற்றத்தை அறியலாம்.
# அல் மக்தாஸ்

**அல்-மக்தாஸ்** அல்லது **பெத்தானி** (**Al-Maghtas** (, அரபு மொழியில் திருமுழுக்கு. அலுவல் பூர்வமாக திருமுழுக்கு தலமான இதனை ஜோர்டான் நாட்டிற்கு வெளியே **பெத்தானி** என்றழைக்கப்படுகிறது. யுனெஸ்கோவால் 2015ம் ஆண்டில் உலகப்பாரம்பரியக் களமாக அறிவிக்கப்பட்ட இப்புனிதத் தலம், ஜோர்டான் நாட்டின் பல்கா ஆளுநரகத்தில் பாயும் ஜோர்டான் ஆற்றின் கிழக்கு கரையில் உள்ளது. இத்தலத்தில் உள்ள ஜோர்டான் ஆற்றில் திருமுழுக்கு யோவான், இயேசு கிறிஸ்துவிற்கு திருமுழுக்கு செய்வித்தார் என விவிலியம் மூலம் அறியப்படுகிறது. இங்கு உரோமைப் பேரரசு மற்றும் பைசாந்தியப் பேரரசு காலத்திய தேவாலயங்களின் இடிபாடுகள், ஒரு துறவிமடம் மற்றும் திருமுழுக்கு குளங்கள் ஆகியவை பாதுகாக்கப்படுகின்றன.  
அல்-மக்தாஸ் இரண்டு முக்கிய தொல்பொருள் களங்களை உள்ளடக்கியது: ஜபல் மார்-எலியாஸ் (எலியா மலை) என்று அழைக்கப்படும் ஒரு மேட்டின் மீது உள்ள மடாலயத்தின் எச்சங்கள் மற்றும் தேவாலயங்கள், திருமுழுக்கு குளங்கள் மற்றும் யாத்ரீகர்கள் மற்றும் துறவிகளின் குடியிருப்புகளின் எச்சங்களைக் கொண்ட ஜோர்டான் ஆற்றுக்கு அருகில் உள்ளது.[3] இரண்டு பகுதிகளும் வாடி கர்ரர் என்ற நீரோடை மூலம் இணைக்கப்பட்டுள்ளன.  
ஜெருசலேமுக்கும் அரசர்களின் நெடுஞ்சாலைக்கும் இடையே உள்ள மூலோபாய இடம், இஸ்ரேலியர்கள் ஜோர்டானைக் கடப்பதைப் பற்றிய யோசுவா புத்தகம் மூலம் தெளிவாகத் தெரிகிறது. ஜபல் மார்-எலியாஸ், எலியா தீர்க்கதரிசி சொர்க்கத்திற்கு ஏறிய இடமாக பாரம்பரியமாக அடையாளப்படுத்தப்படுகிறது. 1967 ஆறு நாள் போருக்குப் பிறகு, ஜோர்டான் ஆற்றின் இருகரைகளும் முழுவதுமாக இஸ்ரேல் வசம் சென்றது.  
1994ல் இஸ்ரேல்-ஜோர்டான் அமைதி ஒப்பந்தம் கையெழுத்தான பிறகு, ஜோர்டானிய இளவரசர் காசியின் முயற்சியால் அப்பகுதியில் கண்ணிவெடிகள் அகற்றும் பணி நடைபெற்றது. அதன் பின்னர் அல்-மக்தாஸ் எனப்படும் பெத்தானி தளம் பல தொல்பொருள் அகழ்வாராய்ச்சிகளைக் கண்டுள்ளது. மூன்று திருத்தந்தைகள் (ஜான் பால் II, பெனடிக்ட் XVI, மற்றும் பிரான்சிஸ்) மற்றும் பல நாட்டுத் தலைவர்களின் வருகைகள்,[9] மற்றும் சுற்றுலாப் பயணிகளையும், புனித யாத்தீரிகர்களையும் ஈர்க்கிறது.[10] 2015 ஆம் ஆண்டில், ஜோர்டான் ஆற்றின் மேற்குப் பகுதியைத் தவிர்த்த, கிழக்கு கரை பகுதியை மட்டும் 2015ம் ஆண்டில் யுனெஸ்கோ மன்றம் உலகப் பாரம்பரியத் தளமாக் அறிவித்தது.  
2016ஆம் ஆண்டில் ஏறத்தாழ 81,000 பேர் அல்-மக்தாஸ் பகுதிக்கு வருகை தந்துள்ளனர். அவர்களில் பெரும்பாலும் ஐரோப்பிய, அமெரிக்க மற்றும் அரேபிய சுற்றுலாப் பயணிகள் ஆவார். எபிபானி விடுமுறையைக் கொண்டாட சனவரி 6 அன்று ஆயிரக்கணக்கானோர் இந்த தளத்திற்கு வருகிறார்கள்.
# அல் மக்தாஸ்

## பெயர்கள்

### பெத்தானி

யோவானின் நற்செய்தியிலிருந்து ஜோர்டானுக்கு அப்பால்" அல்லது அல்லது "ஜோர்தான் முழுவதும்" என்ற பெயரில் ஒரு இடத்தைக் குறிப்பிடுகிறது:  
யோவான் 1:28: யோர்தானுக்கு அப்பால் யோவான் திருமுழுக்கு கொடுத்துக்கொண்டிருந்த பெத்தானியாவில் நடந்தது. புதிய ஏற்பாட்டில் "ஜோர்டானின் கிழக்குக் கரையில் உள்ள பெத்தானியா" பற்றிய ஒரே குறிப்பு இதுதான்.
யோவான் 10:40 அவர் இயேசு மீண்டும் யோர்தானைக் கடந்து யோவான் முன்பு ஞானஸ்நானம் கொடுத்துக்கொண்டிருந்த இடத்திற்குச் சென்றார், அங்கே அவர் தங்கினார்.  
"பெத்தானி" என்பது பெத்-அனனியா, எபிரேய மொழியில் "ஏழைகளின்/பாதிக்கப்பட்டவர்களின் வீடு" என்பதாகும். புதிய ஏற்பாட்டில் பலமுறை குறிப்பிடப்பட்டுள்ள ஒலிவ மலையில் அமைந்துள்ள வேறு நகரத்துடன் "பெத்தானியா" என்ற பெயர் பகிரப்பட்டுள்ளது. புதிய ஏற்பாட்டின் பெரும்பாலான ஆங்கிலப் பதிப்புகள் "ஜோர்டான் ஆற்றின் கிழக்குக் கரையில் உள்ள பெத்தானியா" என்பதைக் குறிப்பிடுகின்றன.
# அல் மக்தாஸ்

## அல்-மக்தாசை புதுப்பிக்கும் ஜோர்டான்

இயேசு கிறிஸ்து திருமுழுக்கு பெற்ற 2,000ம் ஆண்டு நிறைவை நினைவுகூறும் வகையில் 2030ம் ஆண்டில் ஒரு மில்லியன் கிறிஸ்தவர்களை அல்-மக்தாஸுக்கு ஈர்க்கும் நோக்கத்துடன் ஜோர்டான் நாடு 100 மில்லியன் அமெரிக்க டாலர் மதிப்பிலான ஒரு திட்டத்தை அறிவித்ததுள்ளது.  
ஜோர்டான் ஆறு மற்றும் அதன் பள்ளத்தாக்கு யூதர்கள் மற்றும் முஸ்லீம்களுக்கு மத முக்கியத்துவம் வாய்ந்ததாக இருப்பதை அங்கீகரிக்கும் வகையில், அந்தப் பகுதியில் ஒரு விவிலிய கிராமம் மற்றும் மிகப்பெரிய கிறிஸ்தவ புனித யாத்திரை மற்றும் மத வேறுபாடற்ற சமூக மையம் அமைக்க ஜோர்டான் திட்டமிட்டுள்ளது.  
''ஜான் மற்றும் இயேசு கிறிஸ்துவுக்கு கிடைத்த அனுபவத்தை எங்களது பார்வையாளர்கள் மற்றும் புனித யாத்திரீகர்களுக்கும் கிடைக்கச் செய்வது சிறப்பு வாய்ந்தது எனக்கருதுகிறது ஜோர்டான் நாடு. ஜோர்டானிய அதிகாரிகளின் அழைப்பை ஏற்று, பல்வேறு கிறிஸ்தவ பிரிவுகள் தெளிவான திட்டமிடலுடன் இங்கு புதிய தேவாலயங்களைக் கட்டியுள்ளன. இது மத்திய கிழக்கில் மிக அரிதான ஒன்று.